KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2022. november 23-i ülésére)


TÁRGY: RÁKÓCZI ANDREA LAKÁSBÉRLETI JOGVISZONYÁNAK MEGHOSSZABBÍTÁSA


Kiskőrös Város Önkormányzata Képviselő-testületének a 108/2020. számú határozata alapján bérbe adta az Önkormányzat tulajdonában lévő, Kiskőrös belterület 2650/2/A/28 helyrajzi számon nyilvántartott, természetben 6200 Kiskőrös, Luther Márton tér 7. IV. emelet 14. ajtószám alatti 54 m2 alapterületű, 2 szoba, 1 konyha, 1 előszoba, 1 fürdőszoba, 1 WC, 1 éléskamra, l tároló, 1 erkély helyiségekből álló komfortos lakást Rákóczi Andrea részére 2020. november 02. napjától 2022. november 01. napjáig terjedő 2 éves időtartamra.

Rákóczi Andrea lakásbérleti szerződése a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) bekezdése értelmében a 2022. október 18. napján érkezett írásbeli nyilatkozata szerint 2022. december 31. napjáig meghosszabbodott.
Rákóczi Andrea lakásbérleti jogviszonya hosszabbítása iránt kérelmet nyújtott be, tekintettel arra, hogy egyedülállóként neveli kiskorú gyermekét, így anyagi helyzete nem teszi lehetővé saját tulajdonú ingatlan megvásárlását, valamint piaci alapú albérlet fizetését.

Rákóczi Andrea 2001 óta a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményének, a Kiskőrösi Evangélikus Középiskola Petőfi Sándor Általános Iskola pedagógusa. 
Az intézmény igazgatója és a tagintézmény vezetője támogatja kérelmét.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben–legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.
Rákóczi Andrea lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe aKiskőrös belterületi 2650/2/A/28 helyrajzi számon nyilvántartott, természetben 6200 Kiskőrös, Luther Márton tér 7. IV. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra,  1 tároló, 1 erkély helyiségekből álló 54 m2 alapterületű komfortos lakást Rákóczi Andrea részére 2023.  év január hónap 01.napjától 2024. év december hónap 31. napjáig terjedő 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményénél, a Kiskőrösi Evangélikus Középiskola Petőfi Sándor Általános Iskolánál fennálló munkaviszonya időtartamára.


Kiskőrös, 2022. november 15.
	Domonyi László s.k.,
	polgármester



HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2650/2/A/28 helyrajzi számon nyilvántartott, természetben, 6200 Kiskőrös, Luther Márton tér 7. IV. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1  tároló, 1 erkély helyiségekből állókomfortos, 54 m2  alapterületű lakást bérbe adja, Rákóczi Andrea 6200 Kiskőrös, Deák Ferenc utca 35.szám alatti lakos részére 2023. év január  hónap 01. napjától 2024. év december hónap 31. napjáig terjedő 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményénél, a Kiskőrösi Evangélikus Középiskola Petőfi Sándor Általános Iskolánál fennálló munkaviszonya időtartamára.
1. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
1. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.


Felelős:	polgármester
Határidő:	azonnal

